Nom i cognoms: Alvar Gràcia Julià.
Nom de l'empresa i de la universitat:
Universitat: Universitat Autònoma de Barcelona
Explica breument en què consisteix el teu projecte (màxim 5 línies).
El meu projecte consisteix en desenvolupar nous mètodes cocció aplicat a una impressora en 3-D per a alimentació.
Per què vas escollir fer un Doctorat Industrial?
Un DI permet realitzar una tesi doctoral basat en un projecte d'aplicació tecnològica directa per a la indústria.
Permet dur a terme una recerca científica i tècnica, amb el suport del Departament de Ciència dels Aliments de la Universitat Autònoma de Barcelona, amb una clara orientació a la indústria i al mercat.
Són tesis amb una vocació innovadora i tecnològica fonamental.
En el meu cas, els nous sistemes de cocció acabaran incorporant-se a les futures versions de la Foodini: la impressora en 3-D dissenyada i comercialitzada per Natural Machines.
La meva decisió der fer un DI també respon a la meva trajectòria professional i acadèmica, ja que sempre he treballat entre la universitat i la indústria en les àrees de recerca i transferència tecnològica, ja sigui com a Enginyer de Recerca o com a Coordinador de Projectes R+D.
Què et va cridar més l'atenció del projecte amb el que treballes?
El que més em va cridar l'atenció va ser el caràcter innovador de l'empresa Natural Machines i el repte que significava desenvolupar nous sistemes i processos que actualment no s'apliquen en laindústria alimentària.
Quin ha estat el principal canvi de passar de ser un estudiant universitari a un doctorand industrial?
En el meu cas ja estava prèviament treballant a la indústria.
Què t'agradaria aconseguir al final de la teva tesi?
El que més desitjaria és que aquests nous sistemes de cocció formessin part de la nova versió de la impressora en 3-D Foodini.
Com és el teu dia a dia a l'empresa i a la universitat?
En un primer moment vaig estar fent recerca bibliogràfica sobre l'estat de l'art sobre possibles diferents mètodes de cocció, el coneixement d'impressió en 3-D per a alimentació, etc. Actualment, estic més centrat en el disseny d'experiments i en el treball de laboratori.
El meu dia a dia actual seria una combinació entre el disseny d'experiments, el treball de laboratori i el tractament de dades.També inclou la recerca de socis estratègics per al desenvolupament de determinades aplicacions.
Quins avantatges creus que té el Doctorat Industrial comparat amb un doctorat convencional?
Un DI permet realitzar una tesi amb una finalitat tecnòlogica determinada.
El DI té una doble vessant molt positiva: permet realitzar un doctorat, dintre de l'àmbit acadèmic d'una Universitat, alhora que permet conèixer l'estructura i funcionament dels projectes industrials.
Per què creus que et serà útil realitzar els programes formatius en competències específiques relacionades amb el lideratge, la transferència de resultats de recerca i el desenvolupament de noves empreses entre altres?
La transferència tecnològica i la valorització del results científics i tècnics són fonamentals per a la innovació industrial.
Adquirir competències i coneixements en aquesta àrea és una aportació necessària i fonamental per a la gestió de la innovació industrial.
Com veus el teu esdevenir professional en els propers anys?
Natural Machines és una empresa innovadora amb una gran projecció de futur i una vocació global, i que actualment está obrint mercat a diferents països.Amb l'experiència del Doctorat Industrial, desitjaria continuar participant en l'àrea de la recerca i dels futurs desenvolupaments tecnològics de Natural Machines.
Per què recomanaries a un actual estudiant de màster que escollís fer un Doctorat Industrial?
Per a un estudiant de màster, un DI representa una excel·lent oportunitat per a conèixer el mòn industrial: la innovació i els reptes tecnològics amb uns objectius definits i orientats a mercat, combinat en aquest cas amb el caràcter científic d'una tesi doctoral.